ג'ון זורן

ג'ון זורן (באנגלית: John Zorn; נולד ב-2 בספטמבר 1953, בקווינס, ניו יורק) הוא מלחין אוונגרד, מפיק מוזיקלי, וסקסופוניסט יהודי-אמריקאי. הוא משתייך לזרם הנגנים הפוסטמודרניים. המוזיקה שלו מושפעת מזרמים שונים במוזיקה, כגון: מוזיקה יהודית מקורית, מטאל, מוזיקת רעש, "הזרם השלישי" ומוזיקה אלקטרונית. 

זורן הוא בעל סגנון נגינה מקורי למדי, אשר רבים רואים בו צעקני ומלא כעס. הוא מביע בנגינתו את אומנות הרגע והאמירה האישית לגבי המוזיקה שלו, אותה הוא מכנה "מוזיקה רדיקלית יהודית". הרכביו הבולטים הם Naked City ,Electric Masada ו-Painkiller.

זורן שיתף פעולה עם הסקסופוניסט הישראלי דניאל זמיר ויחדיו הפיקו שלושה אלבומים על שמו של דניאל זמיר, בחברת התקליטים הפרטית של ג'ון זורן הנקראת צדי"ק רקורדס. אחד הפרויקטים הגדולים ביותר שג'ון זורן הקליט הוא סדרה של 10 אלבומים הנכללים תחת הכותרת "מצדה", בהם מנוגנים קטעים שנכתבו על ידי ג'ון זורן בעלי השפעה עמוקה של מוזיקה יהודית וכליזמרים, בעיבודים המזכירים מוזיקת ג'אז.

קישורים חיצוניים 

 

 
 
 

ניו יורק: אישים
נגני ג'אז: סקסופוניסטים
סקסופוניסטים יהודים
סקסופוניסטים אמריקאים
כליזמרים
מפיקים מוזיקליים יהודים אמריקאים
מוזיקאים יהודים אמריקאים
עמיתי מקארתור
מלחינים אמריקאים במאה ה-20
מלחינים אמריקאים במאה ה-21
אמריקאים שנולדו ב-1953